Selle avalikustamine ja tühistamine Nõukogude kõrgeima rahvaesinduse poolt kujunes  1989. aastal keskseks eesmärgiks. Juba 1987. aastal moodustatud MRP-AEG grupi 23. augustil korraldatud Hirvepargi miitingul ja 1988. aastal asutatud Eesti Rahvusliku Sõltumatuse Partei agendas seisis pakti ja salaprotokolli tühistamine kesksel kohal, ent kuigi lääs de iure seda ei tunnistanud, oli faktiliselt lepitud Balti riikide kuulumisega Nõukogude Liitu. Minna karukoopasse koopa õigust ennast kõigutama näis alguses olevat mission impossible.